ende telken tmijne als vvolghde schout En es vurwde dat de voirs
wynne jaerlix den voirs tmijn duende int voirs hoff leven sall
tweehondert walme ome de voirs huysinghe daer mede te
decken en alsmen die aldaer verdect so sall de voirs wynne den
wercluden den montcost gheven en de voirs willem sall de
dachuen betalen Voert so sall de voirs wynne hebben alle de
boeme die bynnen den voirscr tmijn opte voirs goede
verdroegen sullen ende daer voe sall hij voe elken boeme
weder twee poten vanden selven aerde setten Ende allet
stroe dat jaerlix opte voirs lande wassen sall dat sall de
voirs wynne int voirs hof vueren en mest daer aff maken
en dat weder van jare te jae en oic opt leste jair opt voirs
lant vueren en nergens elde slants meesten prouffite
Item waert also dat de voirs willem bynnen den voirs tmijn
enich stroe cochte ome mest daer aff te maken ende desgelijx
latten leem oft walme ome de huysinge daer mede te
maken dat sall de voirs wynne halen miet sinen wagen en
peerden en int voirs hoff bringen Item sall de voirs wynne
jairlix opte voirs goede setten twelf willigen poten oft alboeme
oft ande die hij opte voirs goede truncken sall Item sall de
voirs wynne den voirs tmijn duende betalen den pacht
h na bescr uut den voirs goeden gaende sonder afslach vanden
voirs pachte Inden iersten tot hamme andries thomaes
inden name des prioers van bierbeke tot kerssavonde drie
pennynghe lovensche Item der tresorien van sente pets
te loven joffrouwen sanders nuttijt wouts vand hofstat wijf
twee capuyne en twelf pennynge lovensche Noch sall
de voirs wynne jairlix betalen den commer h na gescreven
uut den voirs goeden gaende de welke hem aenden voirs
pacht affcorten sullen Inden yersten den hue van sente
barberen te loven vier mudde rox lovenscher maten te